আজ নেতাজি ইন্ডোরে তৃণমূল কংগ্রেসের সর্বভারতীয় বর্ধিত সাধারণ সভা।  আসন্ন বিধানসভা নির্বাচনে দল কীভাবে নির্বাচনে লড়বে সেই বার্তাই দেবেন মুখ্যমন্ত্রী। নির্বাচনের রণকৌশলও ঠিক  হবে বৈঠকে। নির্বাচনে গুরুত্বপূর্ণ ভূমিকা পেতে চলেছেন মুকুল রায়। মুকুল রায় বকলমে যে দল গড়েছিলেন সেই দলে থাকা প্রদীপ ঘোষসহ অন্যরাও আজ যোগ দেবেন  তৃণমূলে।  আজকের বৈঠকে আমন্ত্রণ পেয়েছেন সাসপেন্ডেড তৃণমূল বিধায়ক শীলভদ্র দত্তও। এছাড়াও আজই তৃণমূলে বেশকিছু নতুন মুখ যোগ দেবে বলে খবর।
 ওয়েব ডেস্ক: আজ নেতাজি ইন্ডোরে তৃণমূল কংগ্রেসের সর্বভারতীয় বর্ধিত সাধারণ সভা।  আসন্ন বিধানসভা নির্বাচনে দল কীভাবে নির্বাচনে লড়বে সেই বার্তাই দেবেন মুখ্যমন্ত্রী। নির্বাচনের রণকৌশলও ঠিক  হবে বৈঠকে। নির্বাচনে গুরুত্বপূর্ণ ভূমিকা পেতে চলেছেন মুকুল রায়। মুকুল রায় বকলমে যে দল গড়েছিলেন সেই দলে থাকা প্রদীপ ঘোষসহ অন্যরাও আজ যোগ দেবেন  তৃণমূলে।  আজকের বৈঠকে আমন্ত্রণ পেয়েছেন সাসপেন্ডেড তৃণমূল বিধায়ক শীলভদ্র দত্তও। এছাড়াও আজই তৃণমূলে বেশকিছু নতুন মুখ যোগ দেবে বলে খবর। সব জল্পনার অবসান। নেতাজি ইন্ডোরে সর্বভারতীয় বর্ধিত সাধারণ সভায় আনুষ্ঠানিকভাবে তৃণমূলে যোগ দিচ্ছেন আব্দুর রেজ্জাক মোল্লা।  ভাঙড় কেন্দ্র থেকেই আসন্ন বিধানসভা নির্বাচনে প্রার্থী হচ্ছেন তিনি। যদিও নিজের ক্যানিং পূর্ব আসনটি ছেড়ে দিতে হচ্ছে তাঁকে। রেজ্জাক মোল্লাকে ক্যানিং পূর্ব আসন ছেড়ে দিয়ে ভাঙড় কেন্দ্র থেকে ভোটে লড়ার প্রস্তাব দেওয়া হয়। কিন্তু নিজের এতদিনের জনসংযোগের ভিত্তি ক্যানিং পূর্ব আসনটি ছাড়তে রাজি ছিলেন না রেজ্জাক। পছন্দমত আসন না পাওয়ায় রেজ্জাকের এযাত্রায় ঘাসফুলে যোগ দেওয়া নিয়ে অনিশ্চয়তা তৈরি হয়। কিন্তু শেষ পর্যন্ত রেজ্জাককে বোঝাতে সমর্থ হন তৃণমূলের শীর্ষ নেতারা। ক্যানিং পূর্ব আসন থেকে ভোটে লড়ছেন দলের তাজা নেতা আরাবুল ইসলাম।